**МЕДИЦИНСКИ УНИВЕРСИТЕТ - ПЛЕВЕН**

ФАКУЛТЕТ „ОБЩЕСТВЕНО ЗДРАВЕ”

ОДОБРЯВАМ: ВЛИЗА В СИЛА

Декан на ФОЗ ОТ УЧЕБНАТА 2019/2020 Г.

(Проф. д-р С. Янкуловска, д.м.н.)

**УЧЕБНА ПРОГРАМА**

**по**

**„ДОЛЕКАРСКА ПОМОЩ”**

# за ОБРАЗОВАТЕЛНО-КВАЛИФИКАЦИОННА СТЕПЕН

# “БАКАЛАВЪР”

СПЕЦИАЛНОСТ:

**“ОПАЗВАНЕ И КОНТРОЛ НА ОБЩЕСТВЕНОТО ЗДРАВЕ”**

**РЕДОВНО (ДИСТАНЦИОННО ОБУЧЕНИЕ)**

**ПЛЕВЕН**

**2020 г.**

**По учебен план на МУ - Плевен** - задължителна

**Учебен семестър**: Втори

**Хорариум:** 15 часа лекции.

**Брой кредити:** 1

**Преподаватели:**

* Доц. Макрета Драганова, дм, Магистър по педагогика, Магистър по здравен мениджмънт, Доктор по социална медицина и организация на здравеопазването и фармацията. Ректорат 2, ст. 319 тел. 064 884-170.

**1. АНОТАЦИЯ:**

Обучението по „Долекарска помощ” има за цел да запознае студентите с основните изисквания и специфика на общите грижи за болния и да задълбочи научните им познания в областта на изграждане на адекватно поведение при общуване с болните и техните близки. В края на обучението по дисциплината студентите ще придобият знания относно правилата за измерването и регистрирането на основните жизнени показатели, спазването на правилата на асептиката и антисептиката на инжекционната и превързочна техника.

Чрез придобитите знания и умения инспекторът по обществено здраве ще е в състояние да се съобразява с комплексното лечение на болния при осъществяване на професионалните си задължения. По време на учебно-практическите занятия студентите работят в малки групи, дискутират и беседват по предвидените теми. Акцентира се на прилагането на индивидуалния подход към всеки пациент по отношение на неговия здравословен статус и приемането на пациента като субект в лечебния процес.

**2. ОЧАКВАНИ РЕЗУЛТАТИ:**

В резултат на предвидения теоретичен курс на обучение в посочения обем и последователност на предложените теми, съгласно учебния план и настоящата учебна програма студентите следва **да придобият нови знания за:**

* Същност на долекарската помощ;
* Организацията на здравната помощ в Р България.
* Основните жизнени показатели, референтни стойности и патологични отклонения;
* Правила за инжекционно приложение на медикаментите;

След овладяване на предвидените по програмата знания, обучаемите следва **да изградят нови способности и умения:**

* Да реагират адекватно при нужда от долекарска помощ;
* Да установяват стойностите на основните жизнени показатели;
* Да познават и прилагат правилата на асептиката и антисептиката;
* Да интерпретират режима на пациентите;

**3. ФОРМИ НА ОБУЧЕНИЕ:**

* Лекции;
* Самостоятелна подготовка;
* Консултации.

**4. Методи на обучение:**

* Лекционно изложение;
* Беседа;
* Дискусия;
* Работа в малки групи;
* Практическо упражнение;
* Изпълнение на самостоятелни и групови практически задачи;
* Работа с книга, учебник или друга помощна литература;
* Самостоятелна подготовка;
* Тестове за самостоятелна работа.
* Писмено тестово изпитване;

**5. ТЕМАТИЧНО РАЗПРЕДЕЛЕНИЕ НА УЧЕБНИЯ МАТЕРИАЛ**

*Табл. 1.*

|  |  |  |
| --- | --- | --- |
| **№** | **ТЕМАТИЧЕН ПЛАН НА**  **НА ЛЕКЦИИТЕ ПО „ДОЛЕКАРСКА ПОМОЩ”** | **Часове** |
|  | Същност на долекарската помощ. Организация на медицинската помощ. | 1 |
|  | Правилник за вътрешния ред. Болничен режим, режим на болните. | 1 |
|  | Медицинска документация – същност, видове. | 1 |
|  | Измерване и регистриране на телесна температура и дишане. | 2 |
|  | Пулс и артериално налягане – измерване и регистриране | 2 |
|  | Нозокомиални инфекции. Общи и лични предпазни средства | 2 |
|  | Асептика и антисептика. Дезинфекция и стерилизация. | 2 |
|  | Инжекционно приложение на лекарства. Подготовка за инжектиране | 1 |
|  | Правила и техника на подкожна и мускулна инжекция | 2 |
|  | Десмургия. Правила за извършване на превръзки. | 1 |
|  | **Общо** | **15** |

**6.1. ТЕЗИСИ НА ЛЕКЦИИТЕ:**

**1. Същност на долекарската помощ. Организация на медицинската помощ. (1 ч.).**

Изяснява се същността на долекарската помощ, студентите се запознават със специфичните особености на медицинския труд с акцентиране на взаимоотношенията с пациента. Дискутира се „пътя“ на пациента/клиента в условия на спешност у нас, както в планов, така и в спешен порядък.

**2. Правилник за вътрешния ред. Болничен режим, ЛОР. (1 ч.).**

Изяснява се същността на понятията „Правилник за вътрешния ред“, „Болничен режим“, „режим на болните“ и значимостта им за организацията на грижите за пациентите. Разяснява се значимостта на болничен режим, режим на болния, правилник за вътрешен ред в лечебните заведения за адекватните комплексни грижи за пациента. Дискутира се значимостта на лечебно-охранителния режим и контрола за спазването му.

**3. Медицинска документация – същност, видове. (1 ч.).**

С цел разбиране на организацията на работа след долекарската помощ, се разясняват начините за постъпване в лечебно заведение за болнична помощ. Демонстрира се видовете медицинска документация, използвана в лечебните заведения.

**4. Измерване и регистриране на телесна температура и дишане. (2 ч.).**

Студентите се запознават с терморегулацията и телесната температура като един от основните жизнени показатели. Дискутират се нормалните стойности на телесната температура и най-често срещаните патологични отклонения. Представят се правилата за измерване на телесна температура на различни места и се разяснява видовете регистрация и съответните документи. Обсъжда се необходимостта от изследването на дишането. Анализират се патологични отклонения при дишането и се изяснява понятието “кислородотерапия”. Дискутират се правилата и техниката на изследване и регистриране на дишането.

**5. Пулс и артериално налягане - изследване и регистриране. (2 ч.)** .

Учебното съдържание на тази лекция е посветено на жизнените показатели, даващи информация за сърдечната дейност на пациента/клиента. Изяснява се понятие то “пулс” като показател на сърдечната дейност и неговите качества. Демонстрират се местата за изследване на пулс и правилата. Дискутират се референтни стойности и патологични отклонения на пулсовата честота. Определя се същността на артериалното налягане, факторите, които го обуславят и елементите му. Студентите интерпретират в малки групи стойности на артериално налягане с цел определяне на нормални стойности и патологични отклонения.

**6. Нозокомиални инфекции. Общи и лични предпазни средства (2 ч.)**

Дефинира се понятието „нозокомиални инфекции“ и се представят възможните видове инфекции. Представят се изисквания за превенция и безопасност на работа в лечебните заведения. Акцентира се на значимостта на личните и общи предпазни средства.

**7. Асептика и антисептика. Дезинфекция и стерилизация. (2 ч.).**

Обсъжда се същността на понятията „асептика“, „антисептика“, „дезинфекция“ и „стерилизация“. Разграничават се понятията и значимостта им за грижите за болния. Анализира се дейността на отдел „Болнична хигиена“ и механизмите за спазване на правилата за асептика и антисептика.

**8. Инжекционно приложение на лекарства. Подготовка за инжектиране**. **(1 ч.).**

Обсъждат се предимствата и недостатъците на инжекционното приложение на лекарствата пред пероралното приложение. Дискутират се правилата за инжекционно приложение на медикаменти и спазването на правилата на асептика и антисептика.

**9. Правила и техника на подкожна и мускулна инжекции.** (**2 ч.).**

Дефинира се понятието “подкожна инжекция”. Разясняват се показанията и противопоказанията за подкожна инжекция. Анализира се техниката на подкожната инжекция чрез демонстриране на правилата за определяне на място и апликиране на медикамента. След разясняване на същността на мускулната инжекция студентите анализират предимствата и недостатъците при мускулното приложение на медикаменти. Дискутират се показания и противопоказания за мускулна инжекция. В малки групи се систематизират правилата за извършване на манипулацията и възможни усложнения при неспазването им.

**10.Десмургия. Правила за извършване на превръзки. (1 ч.).**

Студентите са запознават с понятието “десмургия” и правилата за извършване на превръзки. Разграничават се видовете превръзки съобразно лечебното и предназначение. Акцентира се на значимостта на спазване на правилата на асептиката и антисептиката при извършване на превръзки.

**7. МЕТОДИ ЗА КОНТРОЛ:**

Оценяване знанията на студентите се базира на предварително дефинирани критерии и се формира от **текущ контрол** и з**аключителен контрол** с критерии за **формиране на крайна оценка.** В методите за контрол, като критерии за оценка на знанията се имат предвид:

* Пълнота на усвояване на учебния материал;
* Усвоена терминология;
* Съобразителност при работа с тестови системи;
* Аналитични умения и способности;
* Умения за формиране на изводи и обобщения;

**7.1. ТЕКУЩ КОНТРОЛ:**

Текущият контрол се базира на учебната активност на студентите по време на учебните занятия. **Присъствието на предвидените по учебния план лекции по дисциплина**, съгласно Чл. 92, ал. 1, т. 1 от Правилник за устройството и дейността на Медицински университет – Плевен и Чл. 19, ал. 1 от Правилник за организацията на учебния процес в МУ – Плевен **е задължително и е основание за заверка на семестъра** по учебната дисциплина от страна на преподавателите.

По време на учебните занятия всеки студент се оценява чрез участието и справянето си с учебния материал. Текущата оценка от контрола (ТО) включва решаване на практически задачи, устни изпитвания и решаването на дидактически тестове за самостоятелна работна (ТС). Чрез текущ спомагателен контрол се установяват и коригират своевременно пропуски и грешки в усвояването на учебното съдържание, в резултат на което се повишава ефективността на учебния процес.

Тази оценка има принос при определяне на кредитната оценка и участват при формиране на крайната оценка по учебната дисциплина.

**7.2. ЗАКЛЮЧИТЕЛЕН КОНТРОЛ:**

Заключителният контрол предвижда провеждане на дидактически тест в сесията за първи семестър. По изключение, след съгласуване с декана на ФОЗ и преподавателя, заключителният контрол може да се проведе и в края на семестъра, но след приключване на всички предвидени занятия по дисциплината. Изпитът се провеждат по график, обявен от Учебен отдел при спазване реда и процедурите според Правилника на МУ – Плевен. Той се състои от затворен тест с 25 или 35 въпроса с брой на твърденията в тях от четири до осем и променлив брой на верните твърдения. Времето за решаване на теста е предварително дефинирано от преподавателите и най-често е до от две до пет минути за всеки отделен въпрос.

За решаване на писмения тест се допускат само студентите, които са решили в пълен обем поставената практическа задача.

Оформянето на изпитната оценка (ИО) е въз основа на оценката от писмения дидактически контрол който трябва е положителен, т.е. да е със стойност равна или по-голяма на Среден 3.00.

Оценката от писмения изпит се формира по разработена скала, като за положителна (Среден 3.00) се приема оценка, за която са набрани сумарно не по-малко от 40 % от общия възможен брой на верните твърдения в писмения тест. За всяко вярно посочено твърдение се начислява една положителна оценка (+1), а за невярно посочено твърдение една отрицателна точка (-1). За пропуснато (непосочено) твърдение точки не се начисляват.

**7.3. ФОРМИРАНЕ НА КРАЙНА ОЦЕНКА:**

Крайната изпитна оценка ИО е комплексна и оценява цялостното представяне по време на обучението. Оформянето на крайната оценка (ИО) е въз основа на оценката получена от изпитния дидактически тест.

Крайната оценка е по шестобалната система и се закръглява с точност до единица в съответствие със скалата по ECTS. Минималната оценка за приключване на обучението е „Среден 3”, съотнесена с Европейската система за трансфер на кредити.

**8. СИСТЕМА ЗА НАБИРАНЕ НА КРЕДИТИ:**

Общ брой кредити: 1

Сумарната кредитна оценка се формира от:

1. Кредити от присъствие на лекции
2. Кредити от изпълнение на практическата задача.
3. Кредити от самостоятелна подготовка за семестриален изпит

**9. Изпитен конспект:**

1. Същност на долекарската помощ. Организация на здравната помощ.
2. Специфика на медицинския труд.
3. Болничен режим. Видове режими на болните. Правилник за вътрешния ред.
4. Медицинска документация – видове, предназначение
5. Терморегулация и термометрия. Правила за измерване и регистриране на телесна температура
6. Дишане – качества, изследване и регистриране
7. Пулс – определение, качества, изследване и регистриране
8. Артериално налягане – определение, елементи, измерване и регистриране
9. Нозокомиални инфекции – същност, видове.
10. Общи и лични предпазни средства.
11. Подготовка за инжектиране. Асептика и антисептика. Стерилизация и дезинфекция.
12. Предимства и недостатъци на инжекционното приложение на медикаменти пред пероралното.
13. Подкожна инжекция – определение, правила и техника на извършване
14. Мускулна инжекция – определение, правила и техника за извършване на мускулна инжекция
15. Десмургия. Видове превръзки. Правила при извършване на превръзки

**10. Препоръчвана литература.**

**10.1. ОСНОВНА:**

1. **Белоев, Й.** Грижи за болния и сестринска техника, София, МИ АРСО, 2000
2. **Желева, Е.** Общи и специални сестрински грижи, Габрово, ЕКС-ПРЕС, 2007
3. **С.А. Мухина, И. И. Търновская,** Теоретични основи на сестринските грижи, 2006
4. Справочник по здравни грижи, под редакцията на доц. Д-р Д. Стойков, д.м., „УМБАЛ д-р Г. Странски“ ЕАД – Плевен, 2010

**10.2. ДОПЪЛНИТЕЛНА:**

1. Специализирани и популярни издания по здравни грижи.
2. Национален център по обществено здраве и анализи, Налично на <http://ncphp.government.bg/index.php?lang=bg>

**11. АВТОР НА УЧЕБНАТА ПРОГРАМА:**

Доц. Макрета Драганова, дм